CELEX: 61979CJ0803
Language: el
Date: 1980-06-19
Title: Απόφαση του Δικαστηρίου (δεύτερο τμήμα) της 19ης Ιουνίου 1980. # Ποινική δίκη κατά Gérard Roudolff. # Αίτηση για την έκδοση προδικαστικής αποφάσεως: Tribunal de grande instance de Paris - Γαλλία. # Επιστροφές λόγω εξαγωγής - Κατεψυγμένο κρέας βοοειδών. # Υπόθεση 803/79.

ΑΠΌΦΑΣΗ ΤΟΥ ΔΙΚΑΣΤΗΡΊΟΥ (δεύτερο τμήμα)
   της 19ης Ιουνίου 1980 (
         *1
      )
   
   
      Αντικείμενο της υποθέσεως:
   
   Ερμηνεία των κανονισμών της Επιτροπής 2010, 2243, 2538, 2645, 2943, 3084 και 3205/74 (JO L 209, σ. 34· 238, σ. 31· 271, σ. 52· 283, σ. 18· 311, σ. 38· 327, σ. 7· 341, σ. 38) και 180, 494 και 735/75 (JO L 20, σ. 11· 53, σ. 39· 73, σ. 29), περί καθορισμού των επιστροφών λόγω εξαγωγής στον τομέα του κρέατος βοοειδών, ως προς το ζήτημα αν τεμάχια αποστεωμένου και κατεψυγμένου κρέατος βοοειδών κατονομαζόμενα noix de joue, κοιλιακά τοιχώματα (flanchets) και ταρσός (jarret) τα οποία δεν έχουν συσκευαστεί χωριστά μπορούν να αποτελέσουν αντικείμενο επιστροφών λόγω εξαγωγής.
   
      Διατακτικό της αποφάσεως:
   
   
      Η διατύπωση της διακρίσεως ex 02.01 Α II a 2 dd ex 22 του παραρτήματος των κανονισμών της Επιτροπής 2010, 2243, 2538, 2645, 2943, 3084 και 3205/74 και 180, 494 και 735/75, περί καθορισμού επιστροφών λόγω εξαγωγής στον τομέα του κρέατος βοοειδών δεν επέτρεπε να θεωρηθεί ότι η διάκριση αυτή περιλαμβάνει εξαγωγές τεμαχίων εμπρόσθιων τμημάτων αποστεωμένου και κατεψυγμένου κρέατος βοοειδών κατονομαζομένων noix de joue, κοιλιακά τοιχώματα (flanchets) και ταρσός (jarret) και ότι τα εν λόγω τεμάχια κρέατος μπορούν να αποτελέσουν αντικείμενο επιστροφών λόγω εξαγωγής.
   
   
      Πρόταση του γενικού εισαγγελέα: Ταυτίζεται κατά βάση με το διατακτικό.
   (
         *1
      )	Γλώσσα διαδικασίας: η γαλλική.